Diari Oficial de la Generalitat Valenciana


Sumari del DOGV 7571, del 15-07-2015 (2015/6264)

Notificació de la sentència dictada en el procediment ordinari número 1763/2013.
--------------------------------------------------------------------------------

### Dades del document

Número de DOGV
:   7571

Data del DOGV
:   15-07-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/6264


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment ordinari número 1763/2013.  
 [2015/6264]  
En el juí a què es fa referència s'ha dictat la resolució que té el text que, literalment, és com seguix:  
  
«Sentència número 000297/2015  
Castelló de la Plana, 28 d'abril de 2015  
José Luis Conde-Pumpido García, magistrat jutge de Primera Instància número 7 de Castelló de la Plana, ha conegut les presents actuacions de juí ordinari número 1763/2013, promogudes a instàncies de Carolina Montoro Tortajada, representada per la procuradora senyora Martí Piquer i defesa per la lletrada senyora Miguel Escribano, contra El Mostapha Belmhaoual, en rebel·lia, en què ha sigut part el ministeri fiscal.  
Dispositiva  
Que amb l'estimació de la demanda formulada per la procuradora senyora Martí Piquer, en nom i representació de Carolina Montoro Tortajada, contra El Mostapha Belmhaoual, acorde:  
1. Privar el demandat de la pàtria potestat respecte dels seus fills menors, N. i A.  
2. Atribuir a la demandant la guarda i custòdia i la pàtria potestat exclusiva dels fills menors esmentats.  
3. No establir cap règim de visites entre el demandat i els seus fills.  
  
4. Prohibir que els citats menors puguen ser trets del territori nacional sense el consentiment exprés i escrit de la mare.  
5. El pare abonarà, en concepte de pensió d'aliments per als seus fills, la suma de 150 euros mensuals per a cada fill (300 euros en total), que ingressarà dins dels cinc primers dies de cada mes en el compte bancari que designe la mare, i que s'actualitzarà anualment d'acord amb les variacions de l'índex de preus al consum.  
Tot això sense fer un pronunciament exprés de condemna en costes.  
  
Notifiqueu la present resolució a les parts, fent-los saber que, en contra, es pot interposar recurs d'apel·lació en el termini de 20 dies, que no suspendrà l'eficàcia de les mesures acordades.  
De conformitat amb la disposició addicional 15a de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a interposar el recurs d'apel·lació, la part recurrent haurà de constituir un depòsit de 50 euros, el qual s'haurà de consignar en el compte de consignacions d'este jutjat, i no es podrà admetre a tràmit el recurs si no s'ha constituït el depòsit.  
  
Així, per esta la meua sentència, que pronuncie, mane i firme.»  
  
En atenció al desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha disposat publicar este edicte en el Diari Oficial de la Comunitat Valenciana, per a dur a efecte la diligència de notificació de la sentència a Mustapha Belmhaoual.  
  
  
Castelló de la Plana, 28 d'abril de 2015.- El secretari judicial: Pedro Moya Donate.